**ROKIŠKIO RAJONO SAVIVALDYBĖ KULTŪROS IR TURIZMO TARYBOS**

**PROTOKOLAS**

**2024 m. kovo 6 d. Nr. KTP-2**

**Rokiškis**

Posėdis įvyko 2024-03-06, 16.00 val.

Posėdžio trukmė – 1val.

Posėdžio pirmininkė – Aušra Gudgalienė, muziejų funkcijas ir istorijos puoselėjimo veiklas Rokiškio rajone įgyvendinančių organizacijų atstovė.

Posėdžio sekretorė – Rasa Pugžlienė, savivaldybės administracijos Komunikacijos ir kultūros skyriaus vyresn. specialistė.

Dalyvavo: Vaiva Baltrūnaitė-Kirstukienė, Giedrė Kublickienė, Irena Matelienė, Dijana Meškauskienė, Arūnas Skardžius, Simona Striupienė, Zenonas Viduolis, Daiva Vilkickienė.

Nedalyvavo: Ligita Žiaugrienė (informavo, nuomonę pareiškė raštu), Vaida Trumpickaitė, Kotryna Laucytė, Eglė Kurlavičienė, Birutė Dapkienė, Alicija Matiukienė.

DARBOTVARKĖ:

1. Dėl Etninės kultūros, istorijos ir tautinės atminties projektų vertinimo rezultatų apibendrinimo ir rekomendacijos direktoriui sudarymo. Pranešėja I. Matelienė
2. Dėl kandidatūrų apdovanoti „Sidabro ženklu“ svarstymo ir rekomendacijos merui sudarymo. Pranešėja I. Matelienė

**1. SVARSTYTA**: Dėl Etninės kultūros, istorijos ir tautinės atminties projektų vertinimo rezultatų apibendrinimo ir rekomendacijos direktoriui sudarymo.

Irena Matelienė pristatė paraiškų vertinimo rezultatus. Karių savanorių atminimo išsaugojimo veiklai buvo gauta viena paraiška, tad komisija vienbalsiai pritarė šios paraiškos finansavimui. Etninės kultūros, istorijos ir tautinės atminties iniciatyvoms turinio vertinimui buvo pateikta 11 paraiškų. Pagal vertinimo rezultatus daugiausiai balų surinko 4 projektai, dar 1 projektas bus finansuojamas 80 proc. pagal surinktų balų skaičių. Turinio vertinimo lentelė ( Protokolo priede Nr. 1)

Po pristatymo Aušra Gudgalienė pasiteiravo dėl projektų tęstinumo, jei projektas vykdomas nebe pirmą kartą ar vertinant projektus nereikėtų už tai skirti papildomo balo. Irena Matelienė pakomentavo, jog projektas tęstinis ar ne , dažniausiai laimi idėja.

Dijana Meškauskienė pasitikslino dėl projekto išliekamosios vertės vertinimo, jei pastatomas suolelis ar padaroma atminimo lentelė, tai kaip ir aiški išliekamoji vertė, jei to nėra, kaip tada vertinti? Irena Matelienė pakomentavo, kad idėja kokia gera bebūtų ir jei ji nėra tęstinė, po kurio laiko užsimiršta, o kai išliekamoji vertė materiali, atitinkamai ir vertinimo balas turėtų būti didesnis, kadangi galima ilgiau pasidžiaugti esamu rezultatu.

Aušra Gudgalienė pasidžiaugė, jog Lukštų bendruomenės projektas turi išliekamąją vertę ir, kad idėja labai gera, kuri pasitarnaus ir kaip rinkodarinė priemonė reprezentuojanti šį kraštą.

Po diskusijų etninės kultūros, istorijos ir tautinės atminties išsaugojimo iniciatyvų paraiškų vertinimo rezultatams pritarta vienbalsiai.

* 1. **NUTARTA**
  2. Siūlyti Rokiškio rajono administracijos direktoriui skirti finansavimą karių savanorių atminimo išsaugojimo veikloms 100 proc. prašomos sumos;
  3. Rekomenduoti lėšas etninės kultūros, istorijos ir tautinės atminties iniciatyvoms finansuoti 4 projektus po 100 proc. prašomos sumos ir 1 projektą 80 proc. prašomos sumos.
  4. **SVARSTYTA:** Dėl kandidatūrų apdovanoti „Sidabro ženklu“ svarstymo ir rekomendacijos merui sudarymo. Pridedama:
* Paraiška skirti kultūros ir meno apdovanojimą Leonardui Šablinskui;
* Paraiška skirti kultūros ir meno apdovanojimą Aldonai Žėkienei;
* Paraiška skirti kultūros ir meno apdovanojimą Violetai Aleknienei;

Buvo aptartos pretendentų kandidatūros. Komisija vienbalsiai nusprendė apdovanojimui sidabro ženklu „Už nuopelnus Rokiškio kašto kultūrai“ siūlyti Leonardą Šablinską.

Aušra Gudgalienė pakomentavo, jog Leonardo Šablinsko darbai prilygsta nacionaliniam mastui, didelis indėlis į kultūrą, parama kunigui Katelei ir jo fondo įkūrimas, daug kitų ryškių darbų, kurie matomi ne tik rajone bet ir už jo ribų. Irena Matelienė pavardino visus prisidėjimus ir darbus, paminėjo, jog šis žmogus padengia ne mažai kultūrinių sričių, įsigilindamas į kiekvieną sritį labai atsakingai (varpai, liturgija, teatras).

1. **NUTARTA:** sidabro ženklu „Už nuopelnus Rokiškio krašto kultūrai“ apdovanoti Leonardą Šablinską.

Posėdžio pirmininkė Aušra Gudgalienė

Posėdžio sekretorė Rasa Pugžlienė